‎ئه‌دهه‌م بارزانی، سه‌ركرده‌ی وەڵینوو په‌ده‌كەی‌ په‌یامێونە كه‌ فه‌یسبوكوو وێشەنە وەڵاش کەرڎەنۊ، ئاماژه‌ش پانەیە کەرڎەن "رۊژی یەرەشەممەی 18_7_ 2023 خێزانم، ئەداو ھیڤی، پەی سەرڎای کوڕی و کناچە و نەوەکاش پەی مەسیفی لوێنە و بە ڕێککەوت‌ و ئەوەڵ بازگەو مەسیفینە دیموو کۊڕێ-وە زیاتەر جە سەعات و نیمێوە مردنێنەشا ‌و گرڎوو پێویسی ‌و کەلوپەلەکاشا بەوردی وشکنێنە، دماو ئانەیۊ سەری ڕەشۊ ئەمرە مۍ ئینخا مازا بلۊوە پەی یانەی. وەلۍ مۊبایلەکاو ئەداو هێڤی و ئانیچ کە چەنیش بیێنۍ، کە کەرۊ 11 دەزگۍ، مۊبایلشا چەنە ورگیریۊ و تا ئیساتێچ لاشاوە مەنێنێوە تا چێوەکاو دلێشا کۊپی کەرا.".
ئه‌دهه‌م بارزانی باسوو ئانەیچش کەرڎەن، "دماو زیاتەر جە ساڵۍ و دووۍ مانگا ئاوارەیی‌ و دەربەدەری، کە بۊنەو ھەڵوێستەکامۊ دژ بە ئەرەگیریی کورڎسانی‌، نادادپەروەری ‌و نەبییەی ئازادی، بە دەستوروو سەرۊکوو پارتی سەروو خاکوو تاتە و بابایامۊ بەناهەق بەرکریانا".
ئا سه‌ركرده‌ وەڵینەو په‌ده‌كه‌یە، جە به‌شێوە تەروو په‌یامه‌كه‌یشنە داوێوەش جە ‌حوكمه‌توو عێراقی كەرڎێنە، ‎"سنوورێوە پەی ئی تاکڕەوییە جە خاکی مەبارەکوو کورڎسانینە کە خاکوو گەشمەرڎان و دەیان ھەزار شۊڕشگێڵنۍ و کۊشەرۍ پیسە منش چەنەنۍ بنیارە".
ئه‌دهه‌م بارزانی واتیچش: "ئەگەر گرفتێوەتا چەنی من ھەن چەنی من بیدۍ بە تەرەف، نەک چەنی خاتوونێوە، کە تەنیا پەرۊشەو دیەی زارۊڵەکاش بیێنە، کە زیاتەر جە ساڵێوەن جە دیەیشا بێبەشەنە و ئانە بییەن بایسوو ئانەیە کە پا وزۊ ئا زۊنە وەرتەسکەیۊ".
ده‌قوو په‌یامه‌كه‌و ئه‌دهه‌م بارزانی:
بە نامۍ خودای گەورەی و میھرەبانی
‎بۊ/ ڕای گرڎینەو کورڎسانی
بەڕێزا:
‎حوکمەت و پەرلەمانوو عێراقی
‎سەرۊکایەتیی ھەرێمی
‎حزب و لایەنە سیاسییەا
‎ باڵیۊز و کونسوڵخانەکا و نوێنەروو وەڵاتا و نەتەوەیۊگێرتەکا و رێكوزیایەکاو مافوو ئینسانی عێراق و کورڎساننە
‎شمەی بەڕێزی هاگاڎار کەرووە دماو زیاتەر جە ساڵۍ و دووۍ مانگا جە ئاوارەیی و دەربەدەری، بۊنەو ھەڵوێستەکامۊ دژ بە ئەرەگیریی کورڎسانی و نادادپەروەری و نەبییەی ئازادی. بە دەستووروو سەرۊکوو پارتی سەروو خاکوو تاتە و بابایامۊ بەناهەق بەرکریانا.
‎ڕۊو یەرەشەممەی ١٨-٧-٢٠٢٣، خێزانم ئەداو ھیڤی، پەی سەرڎای کوڕ و کناچە و نەوەکاش بەرەو مەسیف لوێنە و بە ڕێککەوت و جە ئەوەڵ بازگەو مەسیفینە جە دیموو کۊڕێ-وە پەی زیاتەر جە سەعاتۍ و نیمۍ گێرتێنەشا و گرڎوو پێویسی و کەلوپەلەکاشا بەوردی وشکنێنە دماو ئامای ئەمرۍ سەری ڕەشۊ جا ئاستەنشا بلۊ. مۊبایلەکاو ئەداو هێڤی و ئانیچ کە چەنیش بیێنۍ، کە کەرۊ 11 دەزگۍ، مۊبایلشا چەنە ورگیریۊ و تا ئیساتێچ لاشاوە مەنێنێوە تا چێوەکاو دلێشا کۊپی کەرا. ‎من داوا جە گرڎوو لایەنەکا و حوکمەتوو عێراقی کەروو، سنوورێوە پەی ئی تاکڕەوییە جە خاکی مەبارەکوو کورڎسانینە کە خاکوو گەشمەرڎان و دەیان ھەزار شۊڕشگێڵنۍ و کۊشەرۍ پیسە منش چەنەنۍ بنیارە.
‎جە ھەمان وەختنە بە گرڎوو ھاموەڵاتە وەشەسیایا ماچوو ئانۍ، کە ئی ڕفتارەشا چەنی خێزانیم کەرڎەن چە ئی خاتوونۍ بۊ چە خاتوونەو ھەر ھەژارۍ و گەشمەرڎێوە بۊ لاو منۊ پیسەنۍ یۊی، وەختۍ سەیارەنە وەزنێنێشارە و یۊ بەیۊ کەلووپەلە تایبەتەکێشا وشکنێنۍ. ئاخۊم چێش بە خەڵکی تەری کەرا و کەرڎەبۊشا، وینمۍ کە سەراو بەعسی بە خێزانەکاشاوە موعەزز و موکڕەم جە پایتەختمانە سووڕیاوە .
ئینە جە وەختێوەنە کە من ھیچ پەیوەندیێوە سیاسی و حزبیم پۊشاوە نەمەنەن و ئەگەر هەرمانێوە سیاسییە جە مەیدانوو کورڎسانی و عێراقینە کەروو مافی ڕەواو وێما و کەرووش پێسە هەر هاموەڵاتێوە، کە یاساکاو کورڎسانی و دەستووروو عێراقی بە گرڎ لاێشا دان.
‎ئەگەر گرفتێوەتا چەنی من ھەن چەنی من بیدۍ بە تەرەف، نەک چەنی خاتوونێوە، کە تەنیا پەرۊشەو دیەی زارۊڵەکاش بیێنە، کە زیاتەر جە ساڵێوەن جە دیەیشا بێبەشەنە و ئانە بییەن بایسوو ئانەیە کە پا وزۊ ئا زۊنە وەرتەسکەیۊ، جە ھەمان وەختەنە من سپاسوو ھێزە ئەمنییەکاو زۊنەکەی تەری کەروو، کە بە ڕێز و ئیحترامێوە فرەوە ڕاییشا کەرڎێبێنۍ.
‎براتانـ ئەدھەم عوسمان شێخ ئەحمەد بارزانی
س.ز
